R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
                  privind însuşirea diferențelor din reevaluarea aferentă activelor fixe corporale 

                 care nu au fost supuse reevaluării.
             Analizând temeiurile juridice, respectiv:

             a) Legea nr. 273/2006 privind finanţele publice locale, cu modificările și completările ulterioare, cu modificările și completările ulterioare;

             b) Legea nr. 82/1991 – legea contabilităţii, republicată, cu modificările şi completările ulterioare, 

             c) O.G. nr. 81/2003 privind reevaluarea şi amortizarea activelor fixe aflate în patrimoniul instituţiilor publice, cu modificările și completările ulterioare;

             d) Ordinul Ministerului Economiei și Finanţelor nr. 3.471/2008 pentru aprobarea Normelor metodologice privind reevaluarea şi amortizarea activelor fixe corporale aflate în patrimoniul instituţiilor publice, cu modificările și completările ulterioare;

             Ținând cont de:

a) referatul de aprobare prezentat de către Primarul orașului Deta, în calitatea sa de iniţiator;
b) raportul Serviciului Buget, contabilitate, finanţe, impozite şi taxe al Primăriei oraşului Deta, înregistrat sub nr. 403/2021, prin care se propune însuşirea diferențelor din reevaluarea aferentă activelor fixe corporale care nu au fost supuse reevaluării;
c) avizele Comisiei Economice și Urbanism ale consiliului local,

             Luând act de:

            a) Decizia nr.43/07.10.2020 a Camerei de Conturi Timiș prin care se constată că, desi au fost înregistrate în evidențele contabile creșterile de valoare a activelor fixe corporale aferente domeniului public și privat, în Raportul de reevaluare a proprietăților imobiliare aflate în patrimoniul U.A.T. Oraș Deta nr. 102/31.10.2019, întocmit de S.C. „ULTEGRA” S.R.L, nu au fost reevaluate imobilizările asupra cărora s-a înregistrat plusvaloare (reparații curente și investiții perioadei 2017-2018);
           b) Hotărârea Consiliului local al orașului Deta nr. 196/20.12.2019 privind însuşirea Raportului de reevaluare a proprietăților imobiliare aflate  în patrimoniul U.A.T. Oraș Deta.
              În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare,

              Consiliul local al orașului Deta adoptă prezenta hotărâre:
              Art.1. Se însuşesc diferențele din reevaluarea aferentă activelor fixe corporale care nu au fost supuse reevaluării prin Raportul de reevaluare a proprietăților imobiliare aflate în patrimoniul U.A.T. Oraș Deta nr. 102/31.10.2019, întocmit de S.C. „ULTEGRA” S.R.L, conform anexelor care fac parte din prezenta hotărâre.

              Art.2.  Prezenta hotărâre se comunică, prin intermediul secretarului general al orașului, în termenul prevăzut de lege:
                          - Instituţiei Prefectului – Judeţul Timiş ;

                          - Primarului oraşului Deta ;

                          - Compartimentului Administraţie publică, secretariat al Primăriei oraşului Deta;

                          - Serviciului Buget, contabilitate, finanţe, impozite şi taxe al Primăriei oraşului Deta.

